****

**Република Србија**

**Град Крагујевац**

**Привремени орган града Крагујевца**

**Број: 06- 930/23-XXXII**

**Датум: 28. децембар 2023. године**

**Крагујевац**

На основу тачке 3. и става 1. Одлуке о распуштању Скупштине града Крагујевца и образовању Привременог органа Града Крагујевца (''Службени гласник РС'', број: 94/23) и члана 16. став 2., члана 18. и 21. став 4. Пословника Привременог органа града Крагујевца (''Службени лист града Крагујевца'', број: 26/2023), дана, 28. децембра 2023. године

**С А З И В А М**

**39. седницу Привременог органа града Крагујевца**

**за 29. децембар 2023. године (петак)**

Седница ће се одржати у згради Градске управе града Крагујевца - **сали 105**,

са почетком у **11.00** часова

**Д Н Е В Н И Р Е Д**

1. Нацрт Привременог Кадровског плана запослених у Градским управама и стручним службама града Крагујевца за период 1. јануар 2024. године – 31. март 2024. Године

1. Нацрт решења о давању сагласности на Годишњи програм пословања Јавног комуналног предузећа Шумадија Крагујевац за 2024. годину

1. Нацрт решења о давању сагласности на Годишњи програм пословања Јавног комуналног предузећа "Водовод и канализација" , Крагујевац за 2024. годину
2. Нацрт решења о давању сагласности на Годишњи програм пословања Привредног друштва ''Радио телевизија Крагујевац'' д.о.о. Крагујевац за 2024. годину
3. Нацрт решења о давању сагласности на Годишњи програм пословања Привредног друштва ''Центар за стрна жита и развој села'' д.о.о. Крагујевац за 2024. годину
4. Нацрт решења о давању сагласности на Oдлуку о доношењу Финансијског плана Центра за развој услуга социјалне заштите ''Кнегиња Љубица'' Крагујевац за период јануар-март 2024. године.
5. Нацрт решења о давању сагласности на Одлуку о измени финансијског плана Центра за неговање традиционалне културе „Абрашевић“ Крагујевац за 2023. годину
6. Нацрт решења о давању сагласности на Одлуку о изменaма финансијског плана Установе Књажевско - српског театра за 2023. годину
7. Нацрт решења о давању сагласности на Одлуку о изменaма финансијског плана Установе „Позориште за децу и младе“ Крагујевац за 2023. годину
8. Нацрт решења о давању сагласности на Одлуку о измени финансијског плана Установе Спомен - парк „Крагујевачки октобар“ за 2023. годину
9. Нацрт решења о давању сагласности на Одлуку о изменaма Финансијског плана Музичког центра за 2023. годину
10. Нацрт решења о давању сагласности на Одлуку о изменaма Финансијског плана Установе ''Кораци''
11. Нацрт решења о давању сагласности на Одлуку о изменaма Финансијског плана Установе ''Историјски архив Шумадије''
12. Нацрт закључка о усвајању Годишњег плана рада Градског штаба за ванредне ситуације на територији града Крагујевца за 2024. годину
13. Нацрт решења о престанку функције вршиоца дужности директора Центра за образовање Крагујевац
14. Нацрт решења о именовању вршиоца дужности директора Центра за образовање Крагујевац
15. Нацрт решења о престанку функције вршиоца дужности заменика директора Градске туристичке организације ''Крагујевац''
16. Нацрт решења о именовању вршиоца дужности заменика директора Градске туристичке организације ''Крагујевац''
17. Нацрт решења о разрешењу и именовању председника Управног одбора Установе културе ''Кораци'' у Крагујевцу

**ПРЕДСЕДНИК**

**Никола Дашић, с.р.**